sagorsarker/bangla-wikipedia huggingface dataset:
বিলহণ

বিলহণ ছিলেন খ্রিস্টীয় একাদশ শতাব্দীর এক কাশ্মীরী কবি। তিনি তাঁর প্রণয়কাব্য "চৌরপঞ্চাশিকা"-র জন্য বিখ্যাত।
কিংবদন্তি অনুসারে, ছন্দ শিক্ষা করতে রাজ্যে এসে বিলহণ রাজা মদনাভিরামের কন্যা রাজকন্যা যামিনীপূর্ণতিলকার প্রেমে পড়েছিলেন। তাঁদের প্রেম ছিল গোপন। সেই প্রেমের কথা জানাজানি হলে বিলহনকে কারাগারে নিক্ষেপ করা হয়। বিচারের প্রতীক্ষায় থাকাকালীন তিনি "চৌরপঞ্চাশিকা" নামক পঞ্চাশ স্তবকের একটি প্রণয়কাব্য রচনা করেন। সেই সময় তিনি জানতেন না যে তাঁকে নির্বাসিত করা হবে না প্রাণদণ্ডে দণ্ডিত করা হবে। বিলহণের কী শাস্তি হয়েছিল তা জানাও যায় না। তবে তাঁর কবিতা মুখে মুখে সারা ভারতে ছড়িয়ে পড়েছিল। এই কবিতার অনেকগুলি পাঠান্তর রয়েছে, তার মধ্যে দক্ষিণ ভারতের পাঠান্তরগুলি মিলনান্তক। কাশ্মীরী পাঠান্তরে বিলহণের পরিণতি নির্দিষ্ট করে বলা হয়নি। ১৮৪৮ সালে "চৌরপঞ্চাশিকা" ফরাসি ভাষায় অনূদিত হয়। এটিই ছিল এই কাব্যের প্রথম ইউরোপীয় অনুবাদ। এরপর এটি আরও কয়েকবার অনূদিত হয়েছে। উল্লেখযোগ্য অনুবাদগুলির মধ্যে স্যার এডউইন আর্নল্ড(লন্ডন, ১৮৯৬) ও এডওয়ার্ড পোইস ম্যাথারস (অক্সফোর্ড, ১৯১৯, শিরোনাম "ব্ল্যাক মেরিগোল্ডস") কৃত অনুবাদ দু’টির নাম করা যায়। শেষোক্ত অনুবাদটি থেকে প্রচুর উদ্ধৃতি সংকলিত হয়েছে জন স্টেইনবেকের "ক্যানারি রো" উপন্যাসে।
ভাগ্যান্বেষণে স্বদেশ ত্যাগ করে বিলহণ মথুরা, কনৌজ, প্রয়াগ, বারাণসী, সোমনাথ, কল্যাণ ও রামেশ্বর ভ্রমণ করেন। কিন্তু কোথাও তিনি ভাগ্য ফেরাতে সক্ষম হননি। শেষে কল্যাণ হয়ে ফেরার পথে পশ্চিম চালুক্য সাম্রাজ্যের রাজা ষষ্ঠ বিক্রমাদিত্য তাঁকে “বিদ্যাপতি” সম্মানে ভূষিত করেন। বিলহণ তাঁর পৃষ্ঠপোষকের সম্মানে "বিক্রমাঙ্কদেবচরিতম্" নামে একটি মহাকাব্য রচনা করেন।
পিতা মাতা সন্তান (১৯৯১-এর চলচ্চিত্র)

পিতা মাতা সন্তান এ জে মিন্টু পরিচালিত ১৯৯১ সালের বাংলাদেশী পারিবারিক-নাট্যধর্মী চলচ্চিত্র। সানফ্লাওয়ার মুভিজের ব্যানারে নির্মিত চলচ্চিত্রটির কাহিনী লিখেছেন ছটকু আহমেদ এবং চিত্রনাট্য লিখেছেন মিন্টু। এতে শ্রেষ্ঠাংশে অভিনয় করেন শাবানা, আলমগীর, রাইসুল ইসলাম আসাদ, ইমরান, নূতন ও জিনাত।
চলচ্চিত্রটি ১৯৯১ সালের ১৭ই এপ্রিল বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট পাঁচটি বিভাগে জাতীয় চলচ্চিত্র পুরস্কার লাভ করে।
"পিতা মাতা সন্তান" চলচ্চিত্রটির সুরারোপ করেছেন আলম খান।
দ্বিতীয় জয়সিংহ (পশ্চিম চালুক্য রাজবংশ)

দ্বিতীয় জয়সিংহ (রাজত্বকাল: ১০১৫ – ১০৪৩ খ্রিস্টাব্দ) (অপর নাম প্রথম জগদেকমল্ল বা মল্লিকামোদ) তাঁর জ্যেষ্ঠ ভ্রাতা পঞ্চম বিক্রমাদিত্যের পরে পশ্চিম চালুক্য সিংহাসনে আরোহণ করেন। নিজ রাজ্যকে রক্ষা করতে তিনি দক্ষিণে তঞ্জাবুরের চোল এবং উত্তরে পরমারদের বিরুদ্ধে অনেকগুলি যুদ্ধে অবতীর্ণ হয়েছিলেন। তাঁর রাজত্বকাল যদিও কন্নড় সাহিত্যের বিকাশে একটি গুরুত্বপূর্ণ সময় হিসেবে পরিচিত। ব্রাহ্মণ কন্নড় লেখক দুর্গাসিংহ (যিনি তাঁর মন্ত্রীও ছিলেন, "পঞ্চতন্ত্র" রচয়িতা, ১০৩১), দ্বিতীয় চবুন্দরায় (বিশ্বকোষ, "লোকোপাকর", আনু. ১০২৫) ও কবিতাবিলাস তাঁর পৃষ্ঠপোষকতা লাভ করেন। দ্বিতীয় জয়সিংহের অধীনস্থ সামন্ত শাসক মচিরাজার রাজসভায় ছিলেন ব্রাহ্মণ লেখক চন্দ্ররাজ, যিনি কামসাহিত্য-সংক্রান্ত "মদনতিলক" (কন্নড় ভাষার প্রাচীনতম কামসাহিত্য-মূলক গ্রন্থ, আনু. ১০২৫) রচনা করেন। জৈন সংস্কৃত পণ্ডিত বদীরাজ দ্বিতীয় জয়সিংহের রাজসভা অলংকৃত করতেন। তিনি দু’টি মহাকাব্য, যুক্তিশাস্ত্র এবং একটি প্রাচীনতর জৈন ধর্মগ্রন্থের টীকা রচনা করেন। দ্বিতীয় জয়সিংহের রানি সুগ্গলদেবী ছিলেন কন্নড় সন্ত-কবি দেবর দেসিময়ের (আদিতম বীরশৈব কবিদের অন্যতম) শিষ্যা।
ইতিহাসবিদ চোপরা ও অন্যান্যদের মতে, এই যুগে বেঙ্গি অঞ্চলে চোলদের প্রভাব দৃঢ়ভাবে প্রতিষ্ঠিত হয়। বেঙ্গির পূর্ব চালুক্যদের সঙ্গে চোলদের সামরিক সম্পর্কে এবং সামগ্রিকভাবে বেঙ্গির উপর চোল প্রভাবের বিস্তার পশ্চিম চালুক্য সাম্রাজ্যে উদ্বেগের সৃষ্টি করে। যদিও ইতিহাসবিদ সেন মনে করেন যে, এই সমস্যা সত্ত্বেও এই যুগে দাক্ষিণাত্যে পশ্চিম চালুক্যদের ক্ষমতা দৃঢ়ভাবে প্রতিষ্ঠিত হয়েছিল, যা দ্বিতীয় জয়সিংহের উত্তরসূরি প্রথম সোমেশ্বরের রাজত্বকালে সাম্রাজ্যের সমৃদ্ধির ভিত্তিপ্রস্তর স্থাপন করে।
ব্যাংক সমন্বয়

ব্যাংক সমন্বয় () হিসাবরক্ষণ প্রক্রিয়ার একটি ধাপ যার মাধ্যমে গ্রাহকের নগদান বই ও ব্যাংক বিবরণীর মধ্যাকার পার্থক্য বা গরমিল সমন্বয় বা মিল কারা হয়। ব্যাংক বা গ্রাহকের ভুলে বা সময়ের পার্থক্যের কারণে এই দুই পক্ষের হিসাবে যে অমিল দেখা দেয় সেটি ঠিক ব্যাংক সমন্বয়ের মাধ্যমে ঠিক করা হয়।
জমাকৃত চেক: গ্রাহক তার ব্যাংক হিসাবে কোন চেক জমা করার সাথে সাথে সেটি তার নগদান বইতে লিপিবদ্ধ করে। কিন্তু সেই চেকের টাকা আদায় না হওয়া পর্যন্ত ব্যাংক সেটি গ্রাহকের ব্যাংক বিবরণীতে যোগ করে না। এজন্যই দুই হিসাব বিবরণীর মধ্যে পার্থক্য দেখা দেয়।
ইস্যুকৃৎ চেক: গ্রাহক তার কোন পাওনাদার বা যে কেউকে কোন চেক দিলে সাথে সাথে সেটি নগদান বইয়ে লিপিবদ্ধ করে। কিন্তু ঐ পাওনাদার যতক্ষণ না ঐ চেক ব্যাংকে জমা দিবে এবং ব্যাংক টাকা পরিশোধ করবে ততক্ষণ ব্যাংক গ্রাহকের হিসাব থেকে ঐ টাকা বিয়োগ করবে না এবং সেটি ব্যাংক বিবরণীতে দেখাবে না। এর ফলেও দুই হিসাব বিবরণীর মধ্যে পার্থক্য দেখা দেয়।
ব্যাংক কর্তৃক আদায় ও পরিশোধ: অনেক সময় ব্যাংক গ্রাহকের পক্ষে তার টাকা আদায় করে দেয় এবং গ্রাহকের পাওনা পরিশোধ করে দেয়। উভয় ক্ষেত্রেই ব্যাংক সেটি গ্রাহকের ব্যাংক বিবরণীতে দেখায়। কিন্তু গ্রাহকে অনেক সময় সেটা নাও জানতে পারে বা পরে জানতে পারে। ফলে গ্রাহকের নগদান বইয়ে সেটা লিপিবদ্ধ হয় না।
ব্যাংক চার্জ ও প্রদেয় সুদ: ব্যাংক হিসাব পরিচালনা খরচ বাবদ গ্রাহকের হিসাব থেকে চার্জ বা মাশুল কেটে নেয়। পক্ষান্তরে, গ্রাহকের হিসাবে জমার উপর ব্যাংক সুদ বা মুনফা দিতে পারে। এই দুই ক্ষেত্রেই গ্রাহক তাৎক্ষনিক জানতে পারে না। ফলে গ্রাহকের নগদান বইতে এসব বিষয় লিপিবদ্ধ হয় না। যে কারণে দুই হিসাবের মাঝে গরমিল দেখা দেয়।
হিসাবরক্ষণে ভুল: গ্রাহক নগদান বইয়ে লেনদেন লিপিবদ্ধ করার সময় ভুল করতে পারে। আবার অন্যদিকে ব্যাংকের দিকে থেকেও কোন ভুল বা লেনদেন বাদ পরতে পারে। যে কারণে দুই বইয়ের পার্থক্য দেখা দেয়।
এছাড়াও, নানাবিধ কারণে ব্যাংক বিবরণী ও নগদান বইয়ের মধ্যে পার্থক্য হতে পারে। এসকল পার্থক্য বা ভুল সংশোধনের জন্যই ব্যাংক সমন্বয়ের প্রয়োজন হয়।
ব্যাংক সমন্বয় প্রক্রিয়ায় সাধারণত গ্রাহক কর্তৃক একটি বিবরণী প্রস্তুত করা হয় যেটিতে ব্যাংক বিবরণী ও নগদান বইয়ে গরমিল বা পার্থক্যের কারণ বা হিসাবসমুহ লিপিবদ্ধ করা হয় সেটিই ব্যাংক সমন্বয় বিবরণী নামে পরিচিত। ব্যাংকসমূহ একটা নির্দিষ্ট সময় পরপর গ্রাহকদের ব্যাংক বিবরণী প্রদান করে থাকে। এই ব্যাংক বিবরণী গ্রাহক তার লিপিবদ্ধ নগদান বইয়ের সাথে মিলিয়ে নেয়। তখন গ্রাহক যদি ব্যাংক বিবরণী ও নগদান বইয়ের মাঝে কোন গরমিল পায় তবে সেটি ব্যাংকের সাথে যোগাযোগ পূর্বক মিল বা সমন্বয় করা হয়।
অন্ধ বিশ্বাস

অন্ধ বিশ্বাস মতিন রহমান পরিচালিত ১৯৯২ সালের প্রণয়ধর্মী নাট্য চলচ্চিত্র। এর কাহিনী লিখেছেন কমল সরকার এবং চিত্রনাট্য লিখেছেন মতিন রহমান। শাবানার এস এস প্রোডাকশন্সের তত্ত্বাবধানে চলচ্চিত্রটি প্রযোজনা ও পরিবেশনা করেছে শায়িক ফিল্মস। এতে শ্রেষ্ঠাংশে অভিনয় করেন রাজ্জাক, শাবানা, আলমগীর, নূতন ও আনোয়ারা।
চলচ্চিত্রটি ১৯৯২ সালের ৩১শে জানুয়ারি বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট তিনটি বিভাগে জাতীয় চলচ্চিত্র পুরস্কার লাভ করে।
চলচ্চিত্রটির সুরায়োজন করেন সুবল দাস এবং গানের গীত রচনা করেন গাজী মাজহারুল আনোয়ার ও খোশনূর আলমগীর। গানে কণ্ঠ দেন সৈয়দ আব্দুল হাদী, খুরশিদ আলম, এন্ড্রু কিশোর, সুপর্ণা সেন গুপ্ত ও সাবিনা ইয়াসমিন।
তামিলকম

তামিলকম বলতে প্রাচীন তামিল জাতির বাসভূমিকে বোঝায়। অধুনা তামিলনাড়ু, কেরল, পুদুচেরি, লক্ষদ্বীপ এবং অন্ধ্রপ্রদেশ ও কর্ণাটকের দক্ষিণাঞ্চল তামিলকমের অন্তর্গত ছিল। ঐতিহ্যগত বিবরণ ও "তোলকাপ্পিয়ম"-এ এই অঞ্চলগুলিকে এক সাংস্কৃতিক এলাকা বলে উল্লেখ করা হয়েছে, যেখানে তামিল ছিল স্বাভাবিক ভাষা এবং সকল অধিবাসীর সংস্কৃতি। প্রাচীন তামিল দেশ একাধিক রাজ্যে বিভক্ত ছিল। এগুলির মধ্যে সর্বাধিক পরিচিত রাজ্যগুলি ছিল চের, চোল ও পাণ্ড্য রাজ্য। সঙ্গম যুগে তামিল সংস্কৃতি তামিলকমের বাইরে প্রসার লাভ করতে শুরু করে। প্রাচীন তামিল জনবসতি শ্রীলঙ্কা (শ্রীলঙ্কান তামিল) ও মালদ্বীপেও (গিরাবরু) পাওয়া যায়।
মোজাফফর হোসেন (অধ্যাপক)

মোজাফফর হোসেন রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগের অবসরপ্রাপ্ত অধ্যাপক। তিনি পাবনা বিজ্ঞান ও প্রযুক্তি বিশ্ববিদ্যালয় এবং বগুড়ায় অবস্থিত পুণ্ড্র ইউনিভার্সিটি অব সায়েন্স অ্যান্ড টেকনোলজির সাবেক উপাচার্য।
মোজাফফর হোসেন নওগাঁ কে.ডি. সরকারি উচ্চ বিদ্যালয় থেকে ১৯৬৯ সালে মাধ্যমিক ও নওগাঁর বিএমসি কলেজ থেকে ১৯৭২ সালে উচ্চমাধ্যমিক পাশ করেন। তিনি রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগ থেকে ১৯৭৭ সালে বিএসসি (সম্মান) ও ১৯৭৮ সালে এমএসসি ডিগ্রি লাভ করেন। তিনি রাশিয়ার লেনিনগ্রাদ পলিটেকনিক ইনস্টিটিউট থেকে ১৯৮৬ সালে পিএইচডি ডিগ্রি অর্জন করেন।
হোসেন ১৯৭৯ সালে রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগে প্রভাষক হিসেবে কর্মজীবন শুরু করেন। ১৯৯৪ তিনি বিশ্ববিদ্যালয়টির অধ্যাপক হন এবং ২০২০ সাল পর্যন্ত এ দায়িত্ব পালন করেন। এরমধ্যে ইরাকের একটি বিশ্ববিদ্যালয়েও কিছুদিন শিক্ষকতার অভিজ্ঞতা রয়েছে তার।
কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সৈয়দ আমির আলী হলের প্রাধ্যক্ষ, ইনফরমেশন অ্যান্ড কমিউনিকেশন ইঞ্জিনিয়ারিং (আইসিই) বিভাগের প্রতিষ্ঠাতা সভাপতি, এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগের সভাপতি, রাজশাহী বিশ্ববিদ্যালয় শিক্ষক সমিতির সাধারণ সম্পাদক এবং রাজশাহী বিশ্ববিদ্যালয় সিটি ক্লাবের সাধারণ সম্পাদকসহ বিভিন্ন গুরুত্বপূর্ণ দায়িত্ব দায়িত্ব পালন করেন। 
মোজাফফর হোসেন ২০০৯ থেকে ২০১৩ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয় এবং ২০২১ থেকে ২০২৩ সাল পর্যন্ত বগুড়ায় অবস্থিত বেসরকারি বিশ্ববিদ্যালয়, পুণ্ড্র ইউনিভার্সিটি অব সায়েন্স অ্যান্ড টেকনোলজির উপাচার্য হিসেবে দায়িত্ব পালন করেন।
তিনি একাধিক গ্রন্থের রচয়িতা। দেশীয় ও আন্তর্জাতিক জার্নালে তার ৪০টির বেশি গবেষণা প্রবন্ধ প্রকাশিত হয়েছে।
হোসেন বাংলাদেশ ফিজিক্যাল সোসাইটিসহ বিভিন্ন পেশাজীবী সংগঠনের সদস্য।
চিবা

চিবা জাপানের চিবা প্রশাসনিক অঞ্চলের রাজধানী। এটি টোকিও উপসাগরের তীরে টোকিও শহরের কেন্দ্র থেকে প্রায় ৪০ কিলোমিটার (২৫ মাইল) পূর্বে অবস্থিত। শহরটি ১৯৯২ সালে সরকার-মনোনীত শহরে পরিণত হয়। শহরের জনসংখ্যা ২০১৯ সালের জুন মাসের হিসাবে ৯,৭৯,৭৬৮ জন ও জনসংখ্যার ঘনত্ব প্রতি বর্গ কিলোমিটারে ৩,৬০৫ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)।
চিবা শহরটি কান্তো অঞ্চলের প্রাথমিক সমুদ্রবন্দরসমূহের মধ্যে একটি এবং এটি জাপানের সর্বোচ্চ পরিমাণের পণ্য পরিচালনাকারী বন্দরসমূহের মধ্যে অন্যতম চিবা বন্দরের কেন্দ্রস্থল। শহরের বেশিরভাগ অংশ আবাসিক এলাকা নিয়ে গড়ে উঠেছে, যদিও উপকূলে অনেক কারখানা ও গুদাম রয়েছে। শহরে বেশ কয়েকটি প্রধান নগর কেন্দ্র রয়েছে, যার মধ্যে অন্যতম প্রধান জলভাগের তীরবর্তী ব্যবসায়িক জেলা মাকুহারি, যেখানে মাকুহারি মেসে অবস্থিত এবং কেন্দ্রীয় চিবা, যেখানে প্রশাসনিক অঞ্চলের সরকারি কার্যালয় ও সিটি হল অবস্থিত।
চিবা বিশ্বের সবচেয়ে দীর্ঘ ঝুলন্ত মনোরেল চিবা আরবান মনোরেলের জন্য বিখ্যাত। শহরের কিছু জনপ্রিয় গন্তব্যসমূহের মধ্যে রয়েছে: ১,৩৪,০০০ বর্গমিটার (১,৬০,০০০ বর্গ ইয়ার্ড) আয়তন বিশিষ্ট বিশ্বের বৃহত্তম শেলমাউন্ড কাসোরি শেল মিডেন, জাপানের প্রথম কৃত্রিম সৈকত ও জাপানের দীর্ঘতম কৃত্রিম সৈকতের অংশ ইনেজ সৈকত এবং দাঁড়িয়ে থাকা লাল পান্ডা ফুতার কারণে জনপ্রিয় চিবা সিটি জুলজিক্যাল পার্ক।
শহরের আনুমানিক জনসংখ্যা ২০১৬ সালের ফেব্রুয়ারি মাস পর্যন্ত ৯,৭২,৮৬১ জন ছিল এবং জনসংখ্যার ঘনত্ব প্রতি বর্গ কিলোমিটারে ৩,৫৮০ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)। শহরে ২০০৭ সালের ৩১শে মার্চ পর্যন্ত ১৯,১৩৫ জন নিবন্ধিত বিদেশী বাসিন্দা ছিল, যা মোট জনসংখ্যার প্রায় ২%। এটি জাপানের ১৪তম জনবহুল শহর।
চিবা ২০০৯ সালের ১ মে পর্যন্ত একটি স্বতন্ত্র রাজনীতিবিদ (এলডিপি ও কোমেইতোর সমর্থনে নির্বাচিত) কেইচি সুরুউকা দ্বারা শাসিত ছিল। টোকিও মেট্রোপলিটন পুলিশ কর্তৃক দুর্নীতির তদন্তের সময় ২০০৯ সালের এপ্রিল মাসে তাঁকে গ্রেফতার করা হয়। তিনি ডিপিজে এর তোশিহিতো কুমগাই দ্বারা অনুসৃত হন, যিনি ২০০৯ সালের জুন মাসে নির্বাচনে জয়ী হন।
সিটি বিধানসভায় ৫৪ জন জন নির্বাচিত সদস্য রয়েছে।
চিবায় গরম গ্রীষ্ম ও শীতল থেকে মৃদু শীতকালের সাথে একটি আর্দ্র উপ-গ্রীষ্মমণ্ডলীয় জলবায়ু (কোপেন জলবায়ু শ্রেণিবিভাগ "সিএফএ") রয়েছে। সারা বছর উল্লেখযোগ্য পরিমাণে বৃষ্টিপাত ঘটে, তবে শীতকালে কিছুটা কম বৃষ্টিপাত ঘটে।
২০২১–২২ ইন্ডিয়ান সুপার লিগ

২০২১–২২ ইন্ডিয়ান সুপার লিগ হল ইন্ডিয়ান সুপার লিগের অষ্টম মৌসুম। মুম্বই সিটি হল ডিফেন্ডিং চ্যাম্পিয়ন্স এবং লিগ উইনার্স শিল্ড ডিফেন্ডার। প্রতিযোগিতাটি গোয়ার তিনটি দর্শকশূন্য স্টেডিয়ামে আয়োজিত হয়েছিল।
ফুটবল স্পোর্টস ডেভেলপমেন্ট লিমিটেড(এফএসডিএল) ১৩ সেপ্টেম্বর ২০২১ প্রথম এগারোটা রাউন্ডের সূচি ঘোষণা করে, যাতে খেলাগুলি ১৯ নভেম্বর ২০২১ থেকে ৯ জানুয়ারি ২০২২ পর্যন্ত খেলাগুলির উল্লেখ দেখা যায়।
এছাড়া বলা হয় ৯ জানুয়ারি ২০২২ এর পর বাকি রাউন্ডের সূচি ঘোষিত হবে। কিন্তু ২১ ডিসেম্বর ২০২১-এই বাকি ১১টি রাউন্ডের সূচি ঘোষিত হয়।
<section end=map/>
রিমা আবদেলি

রিমা আবদেলি () একজন তিউনিসীয় প্যারালিম্পিক অ্যাথলেট, যিনি এফ৪০ বিভাগের ইভেন্টগুলোতে প্রতিদ্বন্দ্বিতা করে থাকেন। ২০১৬ সালের প্যারালিম্পিকে তিনি তিউনিসিয়ার হয়ে একটি রৌপ্য পদক জয় করেন। ২০২০ সালে অনুষ্ঠিতব্য গ্রীষ্মকালীন প্যারালিম্পিক গেমসের জন্যও তিনি নির্বাচিত হয়েছেন।
২০১৫ সালে কাতারের রাজধানী দোহায় অনুষ্ঠিত প্যারা-অ্যাথলেটিক্সের বিশ্ব চ্যাম্পিয়নশিপে তিনি মহিলাদের গোলক নিক্ষেপ এফ৪০ ইভেন্টে অংশগ্রহণ করে ব্রোঞ্জ পদক জয় করেন। পরের বছর ব্রাজিলের রিউ দি জানেইরুতে অনুষ্ঠিত ২০১৬ গ্রীষ্মকালীন প্যারালিম্পিকে একই ইভেন্টে তিনি রৌপ্য পদক পান। তার পরের বছর যুক্তরাজ্যের লন্ডনে বিশ্ব চ্যাম্পিয়নশিপে তিনি গোলকটি ৭.৫৭ মি. দূরত্বে পাঠাতে সক্ষম হন। ফলে এ প্রতিযোগিতায় তিনি স্বর্ণপদক জয় করেন। চ্যাম্পিয়নশিপের পরের আসর বসে ২০১৯ সালে, সংযুক্ত আরব আমিরাতের দুবাইতে। সেখানে তিনি ৭.৭৯ মি. দূরত্বে গোলক নিক্ষেপ করলেও পদক বঞ্চিত হন। প্রতিযোগিতায় তার অবস্থান ছিল চতুর্থ। এর ফলে তিনি ২০২০ সালে জাপানের টোকিওতে অনুষ্ঠিতব্য প্যারালিম্পিক গেমসে তিউনিসিয়ার প্রতিনিধিত্ব করার সুযোগ পাবেন।
পঙ্কজ ধ্যানী

কর্নেল পঙ্কজ ধ্যানী, কেসি ১২ ডোগরা রেজিমেন্টের একজন ভারতীয় সেনা কর্মকর্তা যিনি ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র দ্বারা ভূষিত হন। তিনি আইএমএতে একজন তরুণ প্রশিক্ষক ছিলেন। তিনি তাজিকিস্তানের প্রতিরক্ষা সচিব হিসেবে নিযুক্ত। 
পঙ্কজ ধ্যানিকে ১২ ডোগরা রেজিমেন্টে কমিশন দেওয়া হয়েছিল। 
২০০১ সালের প্রজাতন্ত্র দিবসে, ক্যাপ্টেন ধ্যানী ২০০০ সালে তার সাহসিকতার জন্য ভারতের দ্বিতীয় সর্বোচ্চ শান্তিকালীন বীরত্বের পুরস্কারে কীর্তি চক্র দ্বারা ভূষিত হন। এই সময় জম্মু -কাশ্মীরের রাষ্ট্রীয় রাইফেলসে ধ্যানীকে মোতায়েন করা হয়েছিল। ১১ রাষ্ট্রীয় রাইফেলের ধ্যানী, যিনি এককভাবে চারজন সন্ত্রাসীকে এনকাউন্টারে হত্যা করেছিলেন। 
পরে তিনি ইন্ডিয়ান মিলিটারি একাডেমিতে একজন তরুণ প্রশিক্ষক ছিলেন।
এখন তিনি কর্নেল পদে উন্নীত হয়েছেন এবং তিনি তাজিকিস্তানের প্রতিরক্ষা সচিব হিসেবে নিযুক্ত।
এম. এন. রায়

কর্নেল মুনীন্দ্র নাথ রায়, এসসি, ওয়াইএসএম (এম. এন. রায় নামেও পরিচিত) ছিলেন গোর্খা রাইফেলসের একজন ভারতীয় সেনা কর্মকর্তা। তিনি তাঁর বিশিষ্ট সেবার জন্য ভারতের তৃতীয় সর্বোচ্চ শান্তিকালীন বীরত্ব পুরস্কার শৌর্য চক্র এবং যু্দ্ধ সেবা পদকে ভূষিত হন। 
এম. এন. রায় ছিলেন উত্তরপ্রদেশের গাজীপুরের বাসিন্দা। তিনি তাঁর তিন ভাইয়ের মধ্যে সবার ছোট ছিলেন। তাঁর বড় ভাই লেফটেন্যান্ট কর্নেল ডি. এন. রায় ভারতীয় সেনাবাহিনীর গোর্খা রেজিমেন্টের একজন কর্মকর্তা। তাঁর দ্বিতীয় বড় ভাই ওয়াই. এন. রায় কেন্দ্রীয় রিজার্ভ পুলিশ বাহিনীতে একজন কর্মকর্তা। সেপ্টেম্বর, ১৯৯৭ সালে এম. এন. রায় ২/৯ গোর্খা রাইফেলস দিয়ে ভারতীয় সেনাবাহিনীতে কমিশন লাভ করেন। 
তিনি তাঁর নেতৃত্ব, দুর্দান্ত সাহস এবং সাহসী কর্মের জন্য পরিচিত ছিলেন। মে ২০১৩ এর মধ্যে, কর্নেল এম. এন. রায় ৪২ রাষ্ট্রীয় রাইফেলসের কমান্ড গ্রহণ করেন। 
যুদ্ধ সেবা পদক
২০১৫ সালে প্রজাতন্ত্র দিবসের প্রাক্কালে ২০১৪ সালে দক্ষিণ কাশ্মীরে জঙ্গিদের সঙ্গে বন্দুকযুদ্ধসহ অপারেশনের পরিকল্পনা ও পরিচালনায় অবদানের জন্য কর্নেল রায়কে যুদ্ধ সেবা পদক দ্বারা ভূষিত হন। 
শৌর্য চক্র
২৭ জানুয়ারি ২০১৫ তারিখে ইউনিট ত্রালের একটি গ্রামে সন্ত্রাসীদের উপস্থিতি সম্পর্কে তথ্য পেয়েছিল। তথ্য পাওয়ার পর নিরাপত্তা বাহিনী একটি অভিযান চালানোর সিদ্ধান্ত নেয়। যা ছিল সেনা, সিআরপিএফ এবং পুলিশের যৌথ অভিযান।
সন্ত্রাসীরা একটি বাড়িতে লুকিয়ে ছিল। বাড়িটি শীঘ্রই নিরাপত্তা বাহিনী ঘিরে ফেলে। জঙ্গিরা গুলি চালাতে শুরু করে। সন্ত্রাসীদের একজনের বাবা ও ভাই অ্যাসল্ট টিমকে জানিয়েছিলেন যে তারা আত্মসমর্পণ করবে। কর্নেল রায় আর্মি ডিকোরিং অফ উইনিং হার্টস অ্যান্ড মাইন্ডস অনুসরণ করেন। তিনি জঙ্গিদের আত্মসমর্পণের সুযোগ দেওয়ার সিদ্ধান্ত নেন। পালানোর জন্য জঙ্গিরা গুলি চালাতে শুরু করে। এই অভিযানে দুই জঙ্গি নিহত হয়। কিন্তু প্রচণ্ড গুলির বিনিময়ের সময় কর্নেল এম. এন. রায় গুরুতর আহত হন এবং পরে তিনি আহত হয়ে শহীদ হন।। কর্নেল এম. এন. রায় তাঁর সাহসিকতার জন্য মরণোত্তর ভাবে শৌর্য চক্র দ্বারা ভূষিত হন।
কর্নেল এম. এন. রায়ের স্ত্রী প্রিয়াঙ্কা, কন্যা আলকা ও রিচা এবং ছেলে আদিত্য দ্বারা জীবিত আছেন। কর্নেল এম. এন. রায়ের অন্ত্যেষ্টিক্রিয়ায়, তার ১১ বছর বয়সী কন্যা অলকা গোর্খা রেজিমেন্টের যুদ্ধ ধ্বনি, আয়ো গুর্খালি! দিয়ে তার পিতাকে বিদায় জানিয়ে জাতিকে গর্বিত করেছিলেন। এই ঘটনাটি ২০১৯ সালের বলিউড ছবি চিত্রিত হয়েছিল।
ক্ষতিপূরণ

ক্ষতিপূরণ মালেক আফসারী পরিচালিত ১৯৯১ সালের বাংলাদেশী পারিবারিক-নাট্যধর্মী চলচ্চিত্র। রোজী আফসারী ও খোশনূর আলমগীরের প্রযোজনায় রোজী ফিল্মসের ব্যানারে নির্মিত চলচ্চিত্রটির কাহিনী লিখেছেন আহাদ খান এবং চিত্রনাট্য লিখেছেন মালেক আফসারী। এতে শ্রেষ্ঠাংশে অভিনয় করেন আলমগীর, রোজিনা, আহমেদ শরীফ ও দিলারা। এটি মালয়ালম ভাষার "পুবিনু পুতিয়া পুনতেন্নাল" (১৯৮৬) চলচ্চিত্রের পুনর্নির্মাণ।
চলচ্চিত্রটি ১৯৮৯ সালের ১৬ই জুন বাংলাদেশে মুক্তি পায়। এটি ১৪তম জাতীয় চলচ্চিত্র পুরস্কারে শ্রেষ্ঠ অভিনেতাসহ মোট তিনটি বিভাগে জাতীয় চলচ্চিত্র পুরস্কার লাভ করে।
চলচ্চিত্রটির সুরারোপ করেছেন আবু তাহের এবং গীত লিখেছেন খোশনূর আলমগীর। গানে কণ্ঠ দিয়েছেন সাবিনা ইয়াসমিন, এন্ড্রু কিশোর ও রুনা লায়লা।
আইপি হেডার

আইপি হেডার হলো একটি ইন্টারনেট প্রোটোকল (আইপি) প্যাকেটের শুরুতে হেডার তথ্য। একটি আইপি প্যাকেট হলো একটি আইপি নেটওয়ার্ক জুড়ে ইন্টারনেট প্রোটোকলের মাধ্যমে বিনিময় করা ক্ষুদ্রতম বার্তা সত্তা। আইপি প্যাকেটে ঠিকানা এবং রাউটিংয়ের জন্য একটি হেডার এবং ব্যবহারকারীর ডেটার জন্য একটি প্লেলোড থাকে। হেডারে আইপি ভার্সন, সোর্স আইপি অ্যাড্রেস, ডেস্টিনেশন আইপি অ্যাড্রেস, টাইম-টু-লাইভ ইত্যাদি তথ্য থাকে।
আইপি এর দুটি ভিন্ন সংস্করণ বর্তমানে ব্যবহৃত হয়: আইপিভি৪ এবং আইপিভি৬। আইপিভি৬ হেডার আইপিভি৬ ঠিকানা ব্যবহার করে এবং এইভাবে অনেক বড় ঠিকানা স্পেস প্রদান করে কিন্তু আইপিভি৪ এর সাথে সামঞ্জস্যপূর্ণ নয়।
আইপিভি৪ হলো ইন্টারনেট প্রোটোকলের উন্নয়নে চতুর্থ সংস্করণ এবং ইন্টারনেটে সবচেয়ে বেশি ট্রাফিক রুট করে। আইপিভি৪ হেডারে তেরোটি বাধ্যতামূলক ক্ষেত্র রয়েছে এবং এটি ২০ বাইটের ছোট।
আইপিভি৬ হলো আইপিভি৪ এর পরবর্তি সংস্করণ এবং একটি ভিন্ন শিরোনাম বিন্যাস রয়েছে। এটি ১৯৯৮ সালে সংজ্ঞায়িত করা হয়েছিল এবং উৎপাদন স্থাপনার বিভিন্ন পর্যায়ে রয়েছে। আইপিভি৬ প্যাকেটের হেডার একটি বাধ্যতামূলক স্থির হেডার এবং ঐচ্ছিক এক্সটেনশন হেডারে বিভক্ত।
হেডার (কম্পিউটিং)

তথ্য প্রযুক্তিতে হেডার বলতে বোঝায় সঞ্চিত বা প্রেরিত ডেটা ব্লকের শুরুতে রাখা সম্পূরক তথ্য। তথ্য যোগাযোগে, হেডার অনুসরণ করা ডেটাকে কখনও কখনও পেলোড বা বডিও বলা হয়।
এটা গুরুত্বপূর্ণ যে হেডার কম্পোজিশন একটি স্পষ্ট এবং দ্ব্যর্থহীন স্পেসিফিকেশন বা ফরম্যাট অনুসরণ করে, যাতে বাক্যাত্মক পদপরিচয় করা যায়।
পেলোড (কম্পিউটিং)

কম্পিউটিং এবং টেলিযোগাযোগে, পেলোড হলো প্রেরিত তথ্যের অংশ যা প্রকৃত উদ্দেশ্য বার্তা। হেডার এবং মেটাডেটা পাঠানো হয় শুধুমাত্র পেলোড ডেলিভারি সক্ষম করতে।
একটি কম্পিউটার ভাইরাস বা ওয়ার্ম প্রেক্ষাপটে, পেলোড হলো ম্যালওয়্যারের অংশ যা দূষিত কাজ করে।
শব্দটি পরিবহন থেকে আনা হয়েছে, যেখানে পেলোড বোঝায় বোঝার অংশ যা পরিবহনের জন্য "অর্থ" প্রদান করে।
কম্পিউটার নেটওয়ার্কে, প্রেরিত ডেটা হলো পেলোড। এটি প্রায় সবসময়ই কোন না কোন ধরনের ফ্রেম বিন্যাসে আবৃত থাকে, যা ফ্রেমিং বিট এবং ফ্রেম চেক ক্রম দ্বারা গঠিত। উদাহরণস্বরূপ: ইথারনেট ফ্রেম, পয়েন্ট টু পয়েন্ট প্রোটোকল (পিপিপি) ফ্রেম, ফাইবার চ্যানেল ফ্রেম এবং ভি.৪২ মডেম ফ্রেম।
কম্পিউটার প্রোগ্রামিংয়ে, শব্দটির সবচেয়ে সাধারণ ব্যবহার হলো বার্তা প্রোটোকলের প্রেক্ষাপটে, প্রকৃত তথ্য থেকে প্রোটোকল ওভারহেডকে আলাদা করতে। উদাহরণস্বরূপ, একটি জেএসওএন ওয়েব সার্ভিস প্রতিক্রিয়া হতে পারে:
স্ট্রিং "Hello, world!" জেএসওএন বার্তার পেলোড, বাকিটা প্রোটোকল ওভারহেড।
কম্পিউটার সুরক্ষায়, পেলোড হলো ব্যক্তিগত ব্যবহারকারীর পাঠ্যের অংশ যার মধ্যে ম্যালওয়্যার যেমন ভাইরাস বা ওয়ার্ম থাকতে পারে যা দূষিত কাজ করে; ডেটা মুছে ফেলা, স্প্যাম পাঠানো বা ডেটা এনক্রিপ্ট করা। পেলোড ছাড়াও, এই ধরনের ম্যালওয়্যারে সাধারণত ওভারহেড কোড থাকে যার লক্ষ্য কেবল নিজেকে ছড়িয়ে দেওয়া, বা সনাক্তকরণ এড়ানো।
নিইগাতা

নিইগাতা জাপানের চুউবু অবস্থিত নিইগাতা প্রশাসনিক অঞ্চলের রাজধানী ও সবচেয়ে জনবহুল শহর। এটি হোনশুর পশ্চিম উপকূলে সবচেয়ে বড় শহর এবং নাগোইয়ার পর চুউবু অঞ্চলের দ্বিতীয় বৃহত্তম শহর। এটি জাপান সাগর ও সাদো দ্বীপের সম্মুখে অবস্থিত। শহরের জনসংখ্যা ২০১৯ সালের ১ জুলাইয়ের হিসাবে ৭,৯৭,৫৯১ জন ও জনসংখ্যার ঘনত্ব প্রতি বর্গ কিলোমিটারে ১,০৯৮ জন ছিল। শহরের আয়তন ৭২৬.৪৫ বর্গ কিলোমিটার (২৮০.৪৮ বর্গ মাইল)। বৃহত্তর নিইগাতা, নিইগাতা মেট্রোপলিটন কর্মসংস্থান এলাকার জিডিপি এর পরিমাণ ২০১০ সালের হিসাবে ৩.৩ বিলিয়ন মার্কিন ডলার।
একটি বন্দর শহর হিসাবে দীর্ঘ ইতিহাসের সাথে, মেইজি পুনরুদ্ধারের পরে নিইগাতা একটি মুক্ত বন্দর হয়ে ওঠে। নিইগাতার শহর সরকার ১৮৮৯ সালে প্রতিষ্ঠিত হয়। নিকটবর্তী পৌরসভার সঙ্গে ২০০৫ সালে একীভূত হওয়ার ফলে শহরের জনসংখ্যা ৮,১০,০০০ জনে উন্নীত হয়। আশেপাশের অঞ্চলসমূহের সংযুক্তি শহরটিকে জাপানের সবচেয়ে বড় ধান ক্ষেতের জমি দিয়েছে। এটি ২০০৭ সালের ১লা এপ্রিল হোনশু দ্বীপের জাপান সাগরের উপকূলবর্তী প্রথম সরকার মনোনীত শহর হয়ে ওঠে।
মুহাম্মাদের নাম ও উপাধি

মুহাম্মদ (সা.) এর নাম ও উপাধি, মুহাম্মদ (সা.) এর নাম ও বৈশিষ্ট্য, মুহাম্মদ (সা.) এর নাম (আরবি : أسماء النبي 'আসমা'উ ন’-নবীই ) হলো ইসলামের নবী মুহাম্মদ (সাঃ)এর নাম এবং মুসলমানগণ এই নামসমূহ ব্যবহার করে, এর মধ্যে ৮৮ টি সাধারণত পরিচিত, তবে অগণিত নাম পাওয়া যায় যা মূলত কুরআন ও হাদীস গ্রন্থে পাওয়া যায়। কুরআনে বিভিন্ন উপাধির মাধ্যমে মধ্যম পুরুষ হিসাবে মুহাম্মদ (সা.) কে সম্বোধন করা হয়েছে; যেমন নবী, বার্তাবাহক, আল্লাহর দাস ("আবদ")।
মুহাম্মদ নামের অর্থ "প্রশংসনীয়" এবং কুরআনে এই শব্দটি চারবার এসেছে। কুরআনের ৪৭ নম্বর সূরার নাম "মুহাম্মদ"। আবু আল-কাসিম মুহাম্মাদ ইবনে আবদুল্লাহ ইবনে আবদুল মুত্তালিব ইবনে হাশিম নামটি শুরু হয় "কুনিয়া" আবু দিয়ে, আবু অর্থ "পিতা"।
কুরআনে মুহাম্মদকে "আহমাদ" "আরও প্রশংসনীয়" বলেও উল্লেখ করা হয়েছে (আরবি: أحمد‎)।"" ইসলামের পূর্ববর্তী নবী ঈসা ইবনে মারিয়াম সূরা আস-সাফ ৬১:৬ এ মুহাম্মদকে আহমাদ বলেও উল্লেখ করেছেন।
মুহাম্মদকে হামিদ বা "আল্লাহর প্রশংসক" (আরবি: حامد) এবং মাহমুদ বা "সর্বাধিক প্রশংসিত" (আরবি: محمود) হিসাবেও উল্লেখ করা হয়।
মুহাম্মদ (সা.) কে প্রায়শই এই উপাধি বা বিশেষণসমূহ দিয়ে উল্লেখ করা হয়:
Chiabotti, Francesco, "Names, in Muhammad in History, Thought, and Culture: An Encyclopedia of the Prophet of God" (2 vols.), Edited by C. Fitzpatrick and A. Walker, Santa Barbara, ABC-CLIO, 2014.
জেসন

জেসন বা জেএসওএন (, উচ্চারণ ; এছাড়াও ) হলো একটি ওপেন স্ট্যান্ডার্ড ফাইল ফরম্যাট এবং ডেটা ইন্টারচেঞ্জ ফরম্যাট যা অ্যাট্রিবিউট–ভ্যালু পেয়ারস এবং অ্যারে (অথবা অন্যান্য সিরিয়ালাইজযোগ্য ভ্যালু) নিয়ে গঠিত ডাটা অবজেক্ট সংরক্ষণ এবং প্রেরণ করতে মানুষের পাঠযোগ্য পাঠ্য ব্যবহার করে। এটি একটি সাধারণ ডেটা ফর্ম্যাট যা সার্ভারের সাথে ওয়েব অ্যাপ্লিকেশনগুলির যোগাযোগ সহ ডেটা বিনিময়ের বিভিন্ন ধরনের কার্যকারিতা রয়েছে।
জেএসওএন একটি স্বাধীন-ভাষা ডেটা ফরম্যাট। এটি জাভাস্ক্রিপ্ট থেকে উদ্ভূত হয়েছিল, কিন্তু অনেক আধুনিক প্রোগ্রামিং ভাষার মধ্যে জেএসওএন-ফরম্যাট ডেটা তৈরি এবং বিশ্লেষণ করার কোড রয়েছে। জেএসওএন ফাইলের নামের এক্সটেনশন codice_1 ব্যবহার করে।
ডগলাস ক্রকফোর্ড মূলত ২০০০ এর দশকের প্রথম দিকে জেএসওএন ফর্ম্যাটটি ঠিক করেছিলেন।
নিম্নলিখিত উদাহরণ একটি ব্যক্তির বর্ণনা করে যা একটি সম্ভাব্য জেএসওএন উপস্থাপনা দেখায়।
বেশ কয়েকটি ধারাবাহিকভাবে ফর্ম্যাট জেএসওএন নির্দিষ্টকরণে বা তার থেকে তৈরি করা হয়েছে। উদাহরণগুলির মধ্যে রয়েছে জিওজেএসওএন, জেএসওএন-এলডি, স্মাইল (ডেটা ইন্টারচেঞ্জ ফরম্যাট), ইউবিজেএসএন, জেএসওএন-আরপিসি, জসনএমএল এবং জেএসওএন → ইউআরএল।
রমেশ কুমার ভাঙ্কওয়ানি

রমেশ কুমার ভাঙ্কওয়ানি () একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদ এর সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য এবং ২০০২ থেকে ২০০৭ পর্যন্ত সিন্ধুর প্রাদেশিক পরিষদ এর সদস্য ছিলেন।
ভাঙ্কওয়ানি ব্যাচেলর অফ মেডিসিন এবং ব্যাচেলর অফ সার্জারি করেছেন।<ref name="pas/2002"></ref>
ভাঙ্কওয়ানি ২০০২ সালের পাকিস্তানের সাধারণ নির্বাচনে পিএস-৬১ (থারপারকার-২) নির্বাচনী এলাকা থেকে স্বতন্ত্র প্রার্থী হিসেবে সিন্ধু প্রাদেশিক পরিষদের আসনে লড়েছিলেন, কিন্তু ব্যর্থ হন। তিনি ৩৪টি ভোট পেয়েছিলেন এবং আসনটি জাতীয় জোটের প্রার্থীর কাছে হেরেছিলেন। একই নির্বাচনে তিনি সিন্ধু প্রাদেশিক পরিষদে পাকিস্তান মুসলিম লীগ (কিউ) এর প্রার্থী হিসেবে সংখ্যালঘুদের জন্য সংরক্ষিত আসনে নির্বাচিত হন। [1] তিনি ২০০৫ সালে পাকিস্তান হিন্দু পরিষদ প্রতিষ্ঠা করেন। 
২০১৩ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) -এর প্রার্থী হিসেবে তিনি পাকিস্তানের জাতীয় পরিষদে নির্বাচিত হন। 
২০১৮ সালের জানুয়ারীতে তিনি জাতীয় পরিষদের পরিসংখ্যানের স্থায়ী কমিটির চেয়ারম্যান নির্বাচিত হন। ২০১৮ সালের এপ্রিল মাসে তিনি পিএমএল-এন ছেড়ে পাকিস্তান তেহরিক-ই-ইনসাফ (পিটিআই) তে যোগ দেন। 
২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পিটিআই-এর প্রার্থী হিসেবে তিনি জাতীয় পরিষদে পুনরায় নির্বাচিত হন। 
২০২১ সালের ৪ আগস্ট পাকিস্তানে পাঞ্জাবের ভং শরিফ এলাকায় সিদ্ধি বিনায়ক মন্দিরে ভাংচুর করে । সংসদে এর প্রতিবাদে তিনি বক্তব্য রাখেন।তিনি সুপ্রীম কোর্টের প্রধান বিচারপতির কাছে এই ঘটনার বিচার চেয়ে পিটিশন করেন । ফলে প্রধান বিচারপতি জরুরীভাবে শুনানী ডাকে।
তিনি ট্যুইটারে মন্দির হামলার ভিডিয়ো পোস্ট করেন । প্রশাসনকে এই হামলা রোখার আবেদন করেন তিনি। তিনি ট্যুইটে লেখেন, 
এ ঘটনায় ভারত সরকার পাকিস্তা‌নি রাষ্ট্রদূতকে তলব করে ও অপরাধীদের শাস্তি দাবি করে। এতে পাকিস্তান এলাকা থেকে দাঙ্গাকারীদের সরিয়ে দেয়ার কথা জানায়।মন্দিরে রেঞ্জার্সদের রাখার কথা তারা জানায়। এই ২০ জনকে গ্রেফতার ও ১৫০ জন সন্দেহভাজনকে আটক করা হয়েছে।
মেদান

মেদান ইন্দোনেশিয়ার উত্তর সুমাত্রা প্রদেশের রাজধানী ও বৃহত্তম শহর। এটি সুমাত্রার একটি আঞ্চলিক কেন্দ্র ও আর্থিক কেন্দ্র, সেই সাথে জাকার্তা, সুরাবায়া ও মাকাসারের পাশাপাশি ইন্দোনেশিয়ার চারটি প্রধান কেন্দ্রীয় শহরের একটি। শহরের সীমার মধ্যে মেদানের জনসংখ্যা ২০২০ সালের আদমশুমারি অনুসারে ২৪,৩৫,২৫২ জন এবং নির্মানাধীন শহুরে এলাকায় ৪.৪ মিলিয়নেরও বেশি, যা শহরটিকে ইন্দোনেশিয়ার চতুর্থ বৃহত্তম শহুরে এলাকায় পরিণত করে। মেদান মহানগর অঞ্চলের মধ্যে প্রতিবেশী বিনজাই, দেলি সেরডাং রিজেন্সি ও কারো রিজেন্সির একটি অংশ রয়েছে। এটি জাভার বাইরে বৃহত্তম মহানগর অঞ্চল, যেখানে ২০২০ সালের আদমশুমারিতে ৪৭,৪৪,৩২৩ জন বাসিন্দা গণনা করা হয়। মেদান একটি বহুসংস্কৃতিক মহানগর এবং মালাক্কা প্রণালীর তীরবর্তী একটি ব্যস্ত বাণিজ্য শহর। ইন্দোনেশিয়ার পশ্চিমাঞ্চলের প্রবেশদ্বার মেদান বেলওয়ান বন্দর ও কুয়ালানামু আন্তর্জাতিক বিমানবন্দর দ্বারা সমর্থিত, উভয়ই টোল সড়ক ও রেলপথের মাধ্যমে শহরের কেন্দ্রের সাথে সংযুক্ত।
এই শহরটি প্রতিষ্ঠা করেন গুরু পতিমপাস, একজন কারো, যিনি দেলি নদী ও বাবুরা নদীর সঙ্গমস্থলের জলাভূমি অঞ্চলকে "কাম্পুং মেদান পুত্রি" নামে নামকরণ করেন। এটি পরে দেলি সালতানাতের একটি অংশ হয়ে ওঠে, যা ১৬৩২ সালে প্রতিষ্ঠিত হয়। নবম সুলতানি সুলতান মা'মুন আল রসিদ পেরকাসা আলমের সাহায্যে এবং চীনা ব্যবসায়ী তজং ইয়ং হিয়ান ও তজং এ ফাইয়ের সাহায্যে, অর্থনীতির দ্রুত উন্নয়ন মেদানকে "হেট ল্যান্ড ডলার" ডাকনামের সাথে একটি বাণিজ্যকেন্দ্রে রূপান্তরিত করে, যার অর্থ "টাকার জমি"। শহর থেকে বেলাওয়ান বন্দরে রাবার, চা, কাঠ, পাম তেল ও চিনি পাঠানোর জন্য দেলি রেলপথ প্রতিষ্ঠিত হয়। উত্তর সুমাত্রার প্রাদেশিক রাজধানী হওয়ার পূর্বে মেদান পূর্ব সুমাত্রা রাষ্ট্রের রাজধানী ছিল। প্যারিসের সাথে শহরের সাদৃশ্যের কারণে মেদানকে "পারিজ ভ্যান সুমাত্রা" বলা হয়।
মাইকেল কর্নেলিস উড

মাইকেল কর্নেলিস উড (; জন্ম: ১৬ জানুয়ারি ১৯৯৯; মাইকেল উড নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নেদারল্যান্ডস পেশাদার ফুটবল লীগের দ্বিতীয় স্তর এরস্টে ডিভিজির ক্লাব আলমেরে সিটি এবং নিউজিল্যান্ড জাতীয় দলের হয়ে গোলরক্ষক হিসেবে খেলেন।
২০১৫ সালে, উড নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
ব্যক্তিগতভাবে, উড বেশ কিছু পুরস্কার জয়লাভ করেছেন, যার মধ্যে ২০১৬ ওএফসি অনূর্ধ্ব-২০ চ্যাম্পিয়নশিপের গোল্ডেন গ্লাভস জয় অন্যতম। দলগতভাবে, উড এপর্যন্ত ২টি শিরোপা জয়লাভ করেছেন, যার উভয়ই নিউজিল্যান্ডের বয়সভিত্তিক দলের হয়ে জয়লাভ করেছেন।
মাইকেল কর্নেলিস উড ১৯৯৯ সালের ১৬ই জানুয়ারি তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
উড জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
ড্রপ রেজিস্ট্রার

একটি ড্রপ রেজিস্ট্রার| হলো একটি ডোমেইন নাম রেজিস্ট্রার যে মেয়াদ শেষ হওয়ার এবং ডোমেইন নাম রেজিস্ট্রি দ্বারা মুছে ফেলার পর দ্রুত ইন্টারনেটের ডোমেইন নাম নিবন্ধন করেন। একটি ড্রপ রেজিস্ট্রার ডোমেইন নাম নিবন্ধন করার চেষ্টায় সাধারণত ২৫০টি একযোগে ডোমেইন নাম নিবন্ধনের অনুরোধ পাঠানোর জন্য স্বয়ংক্রিয় সফটওয়্যার ব্যবহার করে। এই ধরনের "ডোমেইন ল্যান্ড রাশ" এর সম্ভাব্য অপব্যবহারের স্বীকৃতিস্বরূপ, আইসিএএনএন এবং ভেরিসাইন ১৭ জুলাই, ২০০১ থেকে একযোগে আবেদনের সংখ্যা ২৫০-টিতে সীমাবদ্ধ করে।
ড্রপ রেজিস্ট্রাররা সাধারণত একটি ডোমেইন ব্যাক-অর্ডার পরিষেবার জন্য কাজ করে এবং চূড়ান্ত নিলামের মূল্য থেকে একটি অংশ পায়।
জিয়োগ্রাফিক্যাল সোসাইটি অফ ইন্ডিয়া

জিয়োগ্রাফিক্যাল সোসাইটি অফ ইন্ডিয়া (পূর্ব নাম ক্যালকাটা জিয়োগ্রাফিক্যাল সোসাইটি) হল ভারতের ভূতত্ত্ববিদদের এক পেশাগত সংগঠন। এটি ১৯৩৩ খ্রিস্টাব্দে ভারতে ভূগোলবিদ্যার জনক শিবপ্রসাদ চট্টোপাধ্যায়ের উদ্যোগে কলকাতায় প্রতিষ্ঠিত হয়েছিল ক্যালকাটা জিয়োগ্রাফিক্যাল সোসাইটি এবং এর প্রথম সভাপতি ছিলেন কলকাতা বিশ্ববিদ্যালয়ের সিন্ডিকেট সদস্য বি এম মজুমদার। এই সংস্থারই উদ্যোগে ১৯৩৬ খ্রিস্টাব্দে পূনঃগঠিত হল জিয়োগ্রফিক্যাল সোসাইটি অব ইন্ডিয়া। সংগঠনটির উদ্দেশ্য হল - ভূতত্ত্ব নিয়ে গবেষণা ও অনুসন্ধানের কাজে সহায়তা করা, অনুসন্ধান ও গবেষণার উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।
সংগঠনটির সদর দপ্তর কলকাতার ৩৫, বালিগঞ্জ সার্কুলার রোডস্থ কলকাতা বিশ্ববিদ্যালয়ের ভূগোল ও পরিবেশ বিভাগে অবস্থিত।
অঞ্জলি পেন্ধারকার

অঞ্জলি পেন্ধারকার (জন্ম ৩ এপ্রিল ১৯৬৫ ভীর, মহারাষ্ট্রে) একজন প্রাক্তন মহিলা টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি মোট পাঁচটি টেস্ট এবং ১৯ টি ওয়ানডে খেলেছেন।
নীতু ডেভিড

নীতু ডেভিড বিসিসিআই মহিলা নির্বাচন কমিটির চেয়ারপারসন এবং প্রাক্তন বাঁহাতি স্পিনার যিনি ভারতের জাতীয় মহিলা ক্রিকেট দলের হয়ে খেলেছেন।
ডেভিড টেস্টে ভারতের তৃতীয় সর্বোচ্চ উইকেট শিকারী এবং একদিনের আন্তর্জাতিক ক্রিকেটে দ্বিতীয় সর্বোচ্চ উইকেট শিকারী। মহিলাদের টেস্ট ম্যাচে তার সেরা ইনিংসের বোলিং বিশ্লেষণ রয়েছে, তিনি ১৯৯৫ সালে ইংল্যান্ড মহিলা দলের বিরুদ্ধে ৮ উইকেটে ৫৩ রান নিয়েছিলেন। ডেভিড ভারতের প্রথম বোলার যিনি নারী এক দিনের আন্তর্জাতিকে তে ১০০ উইকেট নিয়েছিলেন।
ডেভিড ২০০৬ সালে আন্তর্জাতিক ক্রিকেট থেকে অবসর নিয়েছিলেন, কিন্তু ২০০৮ সালে সেই সিদ্ধান্ত পরিবর্তন করেছিলেন।
মনিমালা সিংহল

মনিমালা মালা সিংহল (; জন্ম ১১ এপ্রিল ১৯৬৫ একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন ডানহাতি ব্যাটসম্যান এবং উইকেট কিপার। তিনি ছয়টি টেস্ট এবং ছয়টি ওয়ানডে খেলেছেন।
নাম সার্ভার

একটি নাম সার্ভার হলো ডোমেইন নেম সিস্টেম (ডিএনএস) এর সার্ভার উপাদানকে বোঝায়, যা ইন্টারনেটের দুটি প্রধান নামস্থানগুলির মধ্যে একটি। ইন্টারনেটের দ্বিতীয় প্রধান নাম স্থান ডিএনএস সার্ভারগুলির সবচেয়ে গুরুত্বপূর্ণ কাজ হলো মানুষের স্মরণীয় ডোমেইন নাম (example.com) এবং হোস্টনাম সংশ্লিষ্ট সংখ্যাসূচক ইন্টারনেট প্রোটোকল (আইপি) ঠিকানা (93.184.216.34) এর অনুবাদ (রেজোলিউশন), যা ইন্টারনেটে কম্পিউটার সিস্টেম এবং রিসোর্স সনাক্ত করতে ব্যবহৃত হয়।
যদিও এটি সাধারণত ডিএনএস (ডোমেইন নেম সিস্টেম) এর রেফারেন্সে ব্যবহৃত হয়, নাম সার্ভার শব্দটি যে কোনো কম্পিউটার অ্যাপ্লিকেশনের জন্যও ব্যবহার করা যেতে পারে যা একটি ডিরেক্টরি পরিষেবার বিরুদ্ধে প্রশ্নের উত্তর প্রদানের জন্য একটি নেটওয়ার্ক পরিষেবা প্রয়োগ করে যা প্রায়ই মানবিকভাবে অর্থপূর্ণ, একটি সিস্টেম-অভ্যন্তরীণ পাঠ্য ভিত্তিক শনাক্তকারী, প্রায়শই সংখ্যাসূচক শনাক্তকরণ বা সম্বোধন উপাদান। সার্ভিস প্রোটোকল অনুরোধে সার্ভার এই পরিষেবাটি দিয়ে থাকে।
ইন্টারনেট দুটি প্রধান নামস্থান বজায় রাখে: ডোমেইন নাম শ্রেণিবিন্যাস এবং আইপি ঠিকানা সিস্টেম। ডোমেইন নেম সিস্টেম ডোমেইন নেমস্পেস রক্ষণাবেক্ষণ করে এবং এই দুটি নেমস্পেসের মধ্যে অনুবাদ পরিষেবা প্রদান করে। ইন্টারনেট নাম সার্ভারগুলি ডোমেইন নাম সিস্টেম বাস্তবায়ন করে। ডোমেইন নেম সিস্টেমের শীর্ষ শ্রেণিবিন্যাসটি ইন্টারনেট কর্পোরেশন ফর অ্যাসাইনড নেমস অ্যান্ড নাম্বারস (আইসিএএনএন) দ্বারা প্রতিনিধিত্বকারী রুট নেম সার্ভার দ্বারা পরিবেশন করা হয়।
একমা ইন্টারন্যাশনাল

একমা ইন্টারন্যাশনাল (, উচ্চারণ: ) হলো তথ্য ও যোগাযোগ ব্যবস্থার জন্য একটি অলাভজনক মানদণ্ড প্রণয়নকারী সংগঠন। ১৯৯৪ সালে ইউরোপীয় কম্পিউটার নির্মাতা সংস্থা (European Computer Manufacturers Association, সংক্ষেপে ECMA) প্রতিষ্ঠানটির কার্যক্রমকে বিশ্বব্যাপী সম্প্রসারণের জন্য তার নাম পরিবর্তন করে রাখে একমা (Ecma) । ফলস্বরূপ, নামটি আর সংক্ষিপ্তরূপ হিসাবে বিবেচিত হয় না এবং নামটিকে আর সম্পূর্ণ বড় হাতের অক্ষরে লেখার প্রয়োজন হয় না।
ইউরোপে কম্পিউটার সিস্টেমকে মানসম্মত করার লক্ষ্যে ১৯৬১ সালে সংগঠনটি প্রতিষ্ঠিত হয়েছিল। বিশ্বব্যাপী বিভিন্ন ছোট-বড় প্রতিষ্ঠান যারা কম্পিউটার বা যোগাযোগ ব্যবস্থা উৎপাদন, বাজারজাতকরণ বা বিকাশ করে তাদের জন্য এই সংগঠনের সদদ্যপদ উন্মুক্ত। এটি জেনেভায় অবস্থিত।
স্নেহা চট্টোপাধ্যায়

স্নেহা চট্টোপাধ্যায় একজন ভারতীয় অভিনেত্রী। তিনি মূলত বাংলা ধারাবাহিক ও সিনেমায় অভিনয় করেন। ‘সুবর্ণলতা’,‘জলনূপুর’,‘ভুতু’,‘বিকেলে ভোরের ফুল’,‘নকশিকাঁথা’ ধারাবাহিকে অভিনয়ের জন্য তিনি পরিচিত।
তিনি বাংলা মাধ্যমের রামকৃষ্ণ সারদা মিশন সিস্টার নিবেদিতা গার্লস স্কুল ও বাগবাজার বহুমুখী বালিকা বিদ্যালয়ে পড়েন। এরপর তিনি জেভিয়ার্স কলেজে সোশিওলজি নিয়ে পড়েন।
তিনি ক্যারিয়ারের শুরু করেন উপস্থাপনা দিয়ে। এরপর তিনি এক বছরের জন্য সংবাদ পাঠিকা ছিলেন। খুব কঠিন হয়ে পড়েছিল। তার উপস্থাপনায় বাড়ির লোকের সায় ছিল । কিন্তু ধারাবাহিক করা নিয়ে আপত্তি ছিল । গ্র্যাজুয়েশনের পর তিনি সিম্বাসিসের পরীক্ষা দিয়ে উত্তীর্ণ হন। কিন্তু বাইরে থাকতে পারবেন না তাই চলে আসেন। ফেরার সময় তিনি এয়ারপোর্টে স্টার জলসার ‘এখানে আকাশ নীল’ধারাবাহিকে অভিনয়ের প্রস্তাব পান। এরপর জি বাংলার ‘সুবর্ণলতা’তে এক খল অশিক্ষিত মেয়ের চরিত্রে অভিনয় করেন। জি বাংলার ‘সাত পাকে বাঁধা’তে পজেটিভ জুঁইয়ের ভূমিকায় অভিনয়। তারপর স্টার জলসার ‘জল নূপুর’এ আবার খল চরিত্র ভূমি হিসেবে অভিনয় করেন। জি বাংলার‘ভুতু’ তে তিনি পজেটিভ ওঝা পিসির ভূমিকায় অভিনয় করেন ।জি বাংলার ‘বিকেলে ভোরের ফুল’-এ তিনি ভাল দিদির ভূমিকায় কাজ করেন । এরপর তিনি জি বাংলার ‘নকশিকাঁথা’য় খল রোহিনীর ভূমিকা পালন করেন। 
তিনি মঞ্চনাটক ও করেছেন । যেমন- ‘ফোর্থ বেল’ দলের ‘পি-এস ভালবাসা’।এছাড়া তিনি শুধু তোমারই জন্য,‘অসুখওয়ালা’,‘পরিণীতা’,‘ধর্মযুদ্ধ’,‘মিতিন মাসি’,‘বিসমিল্লা’ ইত্যাদি সিনেমায় অভিনয় করেছেন। এছাড়া তিনি ওয়েব ধারাবাহিক এলে বাট গেলে না তে অভিনয় করেন। 
তিনি সাংবাদিক সংলাপ ভৌমিককে বিয়ে করেন। ২০২১ সালের ৫ ফেব্রুয়ারি তিনি পুত্র সন্তান জোনাক ভৌমিক ওরফে তুরুপকে জন্ম দেন।
অলিভিয়া সরকার

অলিভিয়া সরকার (জন্ম: ২০ মে ১৯৯৩) একজন ভারতীয় বাঙালি মডেল এবং অভিনেত্রী। তিনি মূলত বাংলা টেলিভিশন ধারাবাহিকে কাজ করেন। তিনি "জয়ী" ধারাবাহিকে খলনায়িকা মালিনী সেন চরিত্রে এবং "সীমারেখা" ধারাবাহিকে টিয়া চরিত্রে অভিনয়ের জন্য পরিচিত।
ইরানে খবরের কাগজের তালিকা

প্রথম ইরানি সংবাদপত্র 19 শতকের মাঝামাঝি সময়ে প্রকাশিত হয় নাসির আল দীন শাহের শাসনামলে । আরো বিশেষভাবে, ইরানের প্রথম সংবাদপত্র, কাগজ "" (সংবাদপত্র), দ্বারা সরকারের জন্য চালু করা হয় মির্জা সালেহ সিরাজি 1837. মধ্যে দ্বারা 1907 (যুগ ফার্সি সাংবিধানিক বিপ্লবের ), সেখানে ছিল 90 ইরানে ছড়িয়ে সংবাদপত্র। 
১৯৫২ সালে মোহাম্মদ মুসাদ্দিকের সরকারের অধীনে পঁচিশটি দৈনিকসহ ৩০০ সংবাদপত্র ছিল। ১৯৭৯ বিপ্লবের সময় সংবাদপত্রের সংখ্যা ছিল ১০০, যার মধ্যে তেইশটি দৈনিক ছিল। 
নিচে ইরানে প্রকাশিত সংবাদপত্রের একটি তালিকা দেওয়া হল।
দ্বিতীয় কর্ক

দ্বিতীয় কর্ক (রাজত্বকাল: ৯৭২–৯৭৩ খ্রিস্টাব্দ) তাঁর খুল্লতাত খোট্টিগ অমোঘবর্ষের পরে রাষ্ট্রকূট সিংহাসনে আরোহণ করেন। এই সময় রাষ্ট্রকূট সাম্রাজ্যের পতন সূচিত হয়ে গিয়েছিল। কর্কের যোগ্য সামন্ত শাসক পশ্চিম গঙ্গ রাজা দ্বিতীয় নরসিংহ সত্যবাক্য পল্লবদের পরাজিত করেছিলেন। কিন্তু ইতিপূর্বে পরমার রাজা দ্বিতীয় সিয়ক মান্যখেত লুণ্ঠন করে যে দুর্বলতা সৃষ্টি করে গিয়েছিলেন তা রাষ্ট্রকূটদের পরবর্তী সামরিক অভিযানগুলিতে ধরা পড়ে। এই অভিযানে রাষ্ট্রকূটেরা বিজয়ী হতে পারেনি। এই বিশৃঙ্খলার সময় চালুক্য রাজা দ্বিতীয় তৈলপ স্বাধীনতা ঘোষণা করেন এবং দ্বিতীয় কর্ককে হত্যা করেন।
জল ও স্থল গোলার্ধ

জল গোলার্ধ এবং স্থল গোলার্ধ হলো পৃথিবীর গোলার্ধদ্বয় যা যথাক্রমে পৃথিবীর সম্ভাব্য সর্ববৃহৎ ভূমি ও মহাসাগরীয় এলাকা জুড়ে বিস্তৃত। সংজ্ঞা অনুসারে (ধরে নেয়া হচ্ছে যে, সমগ্র ভূপৃষ্ঠকে "ভূমি" বা "মহাসাগর" হিসাবে গন্য করা যায়) এই গোলার্ধ দুটি একে অন্যকে পরস্পর ছেদ করে না, বরং আলাদা আলাদা অংশ।
গোলার্ধ নিরূপণ ক্ষেত্রবিশেষে সামান্য কিছুটা পরিবর্তিত হয়ে থাকে। স্থল গোলার্ধের কেন্দ্র নির্ধারণ করা হয় ৪৭°১৩′ উত্তর অক্ষাংশ এবং ১°৩২′ পশ্চিম দ্রাঘিমাংশের ছেদ বিন্দুতে (ফ্রান্সের নান্টেস শহরে)। জল গোলার্ধের কেন্দ্র স্থল গোলার্ধের কেন্দ্রের ঠিক বিপরীতে এবং তাই এটি ৪৭°১৩′ দক্ষিণ অক্ষাংশ এবং ১৭৮°২৮′ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে) অবস্থিত।
আবার, একটি বিকল্প স্থল গোলার্ধের কেন্দ্র নির্ধারণ করা হয় ৪৭°২৪′৪২″ উত্তর অক্ষাংশ এবং ২°৩৭′১৫″ পশ্চিম দ্রাঘিমাংশের ছেদ বিন্দুতে (ফ্রান্সের পিরিয়াক-সুর-মেরের নিকটবর্তী আইল ডুমেটে)। ফলে, জল গোলার্ধের কেন্দ্রের অবস্থান হচ্ছে ৪৭°২৪′৪২″ দক্ষিণ অক্ষাংশ এবং ১৭৭°২২′৪৫″ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে)।
নিচের সারণিতে আলফনস বার্গেটের গণনাকৃত হিসাব মতে জল এবং স্থল গোলার্ধের প্রতিটি মহাদেশের ভূমি এলাকা ও জলভাগের অনুমানিক বিস্তরণ দেয়া হলো -
প্রথম রাজরাজ

প্রথম রাজরাজ, জন্মগত নামে অরুমোলি বর্মণ, (বহু ক্ষেত্রে মহামতি রাজরাজ নামে পরিচিত) ছিলেন একজন চোল সম্রাট (রাজত্বকাল: আনু. ৯৮৫-১০১৪) এবং তাঁর সময়কালে দক্ষিণ ভারতের সর্বাপেক্ষা শক্তিশালী রাজা। তাঁকে প্রধানত স্মরণ করা হয় চোল ক্ষমতা পুনঃপ্রতিষ্ঠা এবং দক্ষিণ ভারত ও ভারত মহাসাগরে চোলদের আধিপত্য প্রতিষ্ঠার জন্য।
প্রথম রাজরাজের সুপ্রসারিত সাম্রাজ্যের মধ্যে পাণ্ড্য দেশ (দক্ষিণ তামিলনাড়ু), চের দেশ (মধ্য কেরল ও পশ্চিম তামিলনাড়ু) ও উত্তর শ্রীলঙ্কা অন্তর্ভুক্ত হয়েছিল। তিনি লক্ষদ্বীপ ও মলদ্বীপও জয় করেছিলেন। পশ্চিম গঙ্গ (দক্ষিণ কর্ণাটক ও চালুক্যদের বিরুদ্ধে সামরিক অভিযান চালিয়ে তিনি চোল প্রভাব উত্তরে তুঙ্গভদ্রা নদী পর্যন্ত স্থাপন করেছিলেন। পূর্ব উপকূলে তিনি বেঙ্গির (উপকূলীয় অন্ধ্র) অধিকার নিয়ে চালুক্যদের সঙ্গে যুদ্ধ করেন।
প্রথম রাজরাজ ছিলেন যোগ্য প্রশাসক। তিনি চোল রাজধানী তঞ্জাবুরে বৃহদীশ্বর মন্দির নির্মাণ করেন। মধ্যযুগীয় দক্ষিণ ভারতীয় স্থাপত্যশৈলীর মধ্যে এই মন্দিরটিকে সর্বাগ্রগণ্য জ্ঞান করা হয়। তাঁর রাজত্বকালে তামিল কবি অপ্পর, সম্বন্দর ও সুন্দররের রচনা সংকলিত হয় এবং তিরুমুরাই নামে একক গ্রন্থে নিবদ্ধ হয়। ১০০০ খ্রিস্টাব্দে তিনি জমি জরিপ ও মূল্যনির্ধারণের এক বিরাট প্রকল্প শুরু করেন, যার ফলে তাঁর রাজ্য "বলনদুস" নামে পৃথক পৃথক বিভাগে পুনর্গঠিত হয়। ১০১৪ খ্রিস্টাব্দে প্রথম রাজরাজের মৃত্যু হয় এবং তাঁর পুত্র প্রথম রাজেন্দ্র চোল সিংহাসনে আরোহণ করেন।
আমিন উদ্দিন মৃধা

আমিন উদ্দিন মৃধা একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের উদ্ভিদবিজ্ঞান বিভাগের অবসরপ্রাপ্ত অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।
মৃধা পাবনার বেড়া উপজেলায় জন্মগ্রহণ করেন।
আমিন উদ্দিন মৃধা রাজবাড়ী সরকারী উচ্চ বিদ্যালয় থেকে মাধ্যমিক ও বাংলাদেশ কৃষি বিশ্ববিদ্যালয়ের অধীনে উচ্চমাধ্যমিক (সমমান) পাস করেন। তিনি বাংলাদেশ কৃষি বিশ্ববিদ্যালয় থেকে ১৯৭২ সালে কৃষিতে বিএসসি (সম্মান) ও ১৯৭৫ সালে এমএসসি ডিগ্রি লাভ করেন। লন্ডন বিশ্ববিদ্যালয় থেকে ১৯৮৩ সালে তিনি পিএইচডি ডিগ্রি অর্জন করেন। এই ডিগ্রি অর্জনের জন্য ইম্পেরিয়াল কলেজ লন্ডনে অধ্যয়ন করায় তাকে ডিপ্লোমা অব দ্য ইম্পেরিয়াল কলেজ (ডিআইসি) প্রদান করা হয়।
আমিন উদ্দিন ১৯৭৫ সালে চট্টগ্রাম বিশ্ববিদ্যালয়ের উদ্ভিদবিজ্ঞান বিভাগে প্রভাষক হিসেবে যোগদান করেন। তিনি ১৯৮০ সালে সহকারী অধ্যাপক, ১৯৮৫ সালে সহযোগী অধ্যাপক এবং ১৯৯২ সালে অধ্যাপক পদে পদোন্নতি লাভ করেন। ১৯৯৮ সালে তিনি সিলেকশন গ্রেড অধ্যাপক হন। ২০১১ সালে চট্টগ্রাম বিশ্ববিদ্যালয় থেকে অবসর লাভের পর থেকে ২০১৬ সাল পর্যন্ত তিনি সৌদি আরবের বাদশাহ সৌদ বিশ্ববিদ্যালয়ের প্লান্ট প্রোডাকশন বিভাগে অধ্যাপনা করেন।
কর্মজীবনে তিনি অধ্যাপনার পাশাপাশি চট্টগ্রাম বিশ্ববিদ্যালয়ের সিনেট ও একাডেমিক কাউন্সিলের সদস্য, উদ্ভিদবিজ্ঞান বিভাগের প্রধানসহ বিভিন্ন গুরুত্বপূর্ণ দায়িত্ব পালন করেন।
আমিন উদ্দিন মৃধা ২০০৮ থেকে ২০০৯ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
জাতীয় ও আন্তর্জাতিক জার্নালে তার প্রায় ২০০টি গবেষণাপত্র প্রকাশিত হয়েছে। দেশে-বিদেশে বিভিন্ন সম্মেলনে তিনি গবেষণাপত্র উপস্থাপন করেছেন। উল্লেখযোগ্য সংখ্যক পিএইচডি ও এমএস পর্যায়ের শিক্ষার্থীর গবেষণা তত্ত্বাবধান করার অভিজ্ঞতা রয়েছে তার। এছাড়া বিভিন্ন জার্নালের সম্পাদক ও রিভিউয়ার হিসেবেও দায়িত্ব পালন করেন তিনি।
আমিন উদ্দিন বিশ্ববিদ্যালয় শিক্ষক সমিতি ফেডারেশন, চট্টগ্রাম বিশ্ববিদ্যালয় শিক্ষক সমিতি, বাংলাদেশ বিজ্ঞান একাডেমিসহ বিভিন্ন পেশাজীবী ও গবেষণা সংগঠনের সাথে সম্পৃক্ত। তিনি বহু সংগঠনের নেতৃত্বও দিয়েছেন।
মৃধা বহু পুরস্কার ও সম্মাননা লাভ করেছেন। উচ্চশিক্ষা ও গবেষণার জন্য তিনি আটটি আন্তর্জাতিক ফেলোশিপ লাভ করেন।
সত্যাশ্রয়

সত্যাশ্রয় (; ), ছিলেন পশ্চিম চালুক্য সাম্রাজ্যের এক রাজা। তিনি সত্তিগ বা ইরিবদেব্দাঙ্গ নামেও পরিচিত ছিলেন। খ্রিস্টীয় একাদশ শতাব্দীর গোড়ায় যখন পশ্চিম চালুক্য সাম্রাজ্যের ভিত্তি সুদৃঢ় হচ্ছিল, তখন সত্যাশ্রয় তঞ্জাবুরের চোল রাজবংশ, পরমার রাজবংশ, মধ্য ভারতের চেরি রাজ্য ও গুজরাতের চালুক্যদের সঙ্গে একাধিক যুদ্ধে অবতীর্ণ হয়। এই যুদ্ধগুলির ফলাফল ছিল মিশ্র, কোনওটিতে সত্যাশ্রয় জয়ী হয়েছিলেন, আবার কোনওটিতে পরাজিত হন। পিতা দ্বিতীয় তৈলপের রাজত্বকালেই রাজপুত্র রূপে সত্যাশ্রয় এক উচ্চাকাঙ্ক্ষী যোদ্ধা হিসেবে নিজেকে প্রতিষ্ঠা করেছিলেন। সত্যাশ্রয় বিশিষ্ট কন্নড় কবি রন্নের (ধ্রুপদি কন্নড় সাহিত্যের ত্রিরত্নের অন্যতম) পৃষ্ঠপোষকতা করেন। রন্ন "সাহসভীমবিজয়" বা "গদাযুদ্ধ" মহাকাব্যে তাঁর পৃষ্ঠপোষককে পাণ্ডব রাজকুমার ভীমের সঙ্গে তুলনা করেন। সত্যাশ্রয় “অকালবর্ষ”, “অকলঙ্কচরিত” ও “সাহসভীম” উপাধি গ্রহণ করেছিলেন।
তারাপদ ভৌমিক

তারাপদ ভৌমিক একজন বাংলাদেশী শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগের অবসরপ্রাপ্ত অধ্যাপক এবং খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের সাবেক উপাচার্য।
তারাপদ ভৌমিক খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগে দীর্ঘকাল অধ্যাপনা করেছেন। তিনি ২০১৭ থেকে ২০২১ সাল পর্যন্ত খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের উপাচার্য হিসেবে দায়িত্ব পালন করেন।
আল জামেয়াতুল ফালাহিয়া কামিল মাদ্রাসা

আল জামেয়াতুল ফালাহিয়া কামিল মাদরাসা চট্টগ্রাম বিভাগের ফেনী জেলার একটি ঐতিহ্যবাহী কামিল মাদরাসা। তবে মাদরাসাটি সংক্ষেপে ফালাহিয়া মাদরাসা নামেও পরিচিত। ফলাফলের দিক থেকে এই মাদরাসা ফেনী জেলা ও চট্টগ্রাম বিভাগে শীর্ষে স্থান লাভ করে, এবং সারাদেশে শীর্ষ ২০ অবস্থান করে। এই মাদ্রাসার বর্তমান অধ্যক্ষের নাম মুফতি ফারুক আহমেদ। ২০১৮ সালে এই মাদ্রাসা ফলাফলের দিক থেকে দাখিল পরীক্ষায় ফেনী জেলায় ১ম স্থান লাভ করে।
ফেনী শহরের প্রাণকেন্দ্রে কুমিল্লা বাসস্ট্যান্ড সংলগ্ন ফালাহিয়া লেনে মনোরম পরিবেশে ১০০ শতাংশ ভুমি নিয়ে মাদ্রাসাটি অবস্থিত। শহরের জিরো পয়েন্ট দোয়েল চত্ত্বর থেকে মাদ্রাসাটির দূরত্ব মাত্র দেড় কিলোমিটার।
১৯৭৮ সালে ফেনী জেলায় ইসলামী শিক্ষার বিস্তারের জন্য এই মাদ্রাসাটি প্রতিষ্ঠা করা হয়। ২০০০ সালে মাদ্রাসাটি সরকারি শেষ স্বীকৃতি লাভ করে। উচ্চ শিক্ষা ফাজিল ও কামিল পরীক্ষার জন্য ২০০৬ সালে ইসলামী বিশ্ববিদ্যালয়, বাংলাদেশের অধিভুক্তি লাভ করে, এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে সকল আলিয়া মাদ্রাসার সঙ্গে এই মাদ্রাসাও আরবি বিশ্ববিদ্যালয় অধিভুক্তি লাভ করে।
উজ্জয়িনী জেলা

উজ্জয়িনী জেলা মধ্য ভারতের মধ্যপ্রদেশ রাজ্যের একটি জেলা। জেলা সদর ঐতিহাসিক উজ্জয়িনী শহরে অবস্থিত। জেলার মোট আয়তন ৬,০৯১ কিমি এবং জনসংখ্যা ১৯,৮৬,৮৬৪ জন (২০১১-এর আদমশুমারি), যা ২০০১-এর জনসংখ্যা ১৭,১০,৯৮২ জনের তুলনায় ১৬.১২% বৃদ্ধি লাভ করেছে।
২০১১ সালের আদমশুমারি অনুসারে উজ্জয়িনী জেলার জনসংখ্যা ১৯,৮৬,৮৬৪, যা মোটামুটিভাবে স্লোভেনিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। এটি জনসংখ্যার হিসাবে ভারতে ২৩৩তম (মোট ৬৪০ টির মধ্যে) বৃহৎ জেলা। জেলায় জনসংখ্যার ঘনত্ব প্রতি বর্গ কিলোমিটারে ৩২৬ জন (৮৪০/বর্গ মাইল)। জেলাটির জনসংখ্যা বৃদ্ধির হার ২০০১-২০১১ দশকে ১৬.১১% ছিল। উজ্জয়িনী জেলায় লিঙ্গ অনুপাত প্রতি ১,০০০ জন পুরুষের বিপরীতে ৯৫৪ জন মহিলার এবং সাক্ষরতার হার ৭৩.৫৫%।
২০১১ সালের ভারতের আদমশুমারির অনুসারে জেলার মোট জনসংখ্যার ৯৫.২১% হিন্দি, ২.৮৩% উর্দু, ০.৫৮% গুজরাতি, ০.৫৬% মারাঠি ও ০.৪০% সিন্ধি ভাষায় কথা বলে।
জেলাটি উত্তর-পূর্ব ও পূর্ব দিকে শাজাপুর জেলা, দক্ষিণ-পূর্বে দেবাস, দক্ষিণে ইন্দোর, দক্ষিণ-পশ্চিমে ধর এবং পশ্চিম ও উত্তর-পশ্চিমে রতলাম জেলা দ্বারা সীমাবদ্ধ। জেলাটি উজ্জয়িন বিভাগের অন্তর্গত।
প্রাইভেট নেটওয়ার্ক

ইন্টারনেট নেটওয়ার্কে, একটি প্রাইভেট নেটওয়ার্ক হলো একটি কম্পিউটার নেটওয়ার্ক যা আইপি ঠিকানার একটি প্রাইভেট ঠিকানা স্থান ব্যবহার করে। এই ঠিকানাগুলি সাধারণত আবাসিক, অফিস এবং এন্টারপ্রাইজ পরিবেশে লোকাল এরিয়া নেটওয়ার্ক (ল্যান) এর জন্য ব্যবহৃত হয়। আইপিভি৪ এবং আইপিভি৬ স্পেসিফিকেশন উভয়ই প্রাইভেট আইপি অ্যাড্রেস রেঞ্জ সংজ্ঞায়িত করে।
প্রাইভেট নেটওয়ার্কের ঠিকানা কোন নির্দিষ্ট সংস্থাকে বরাদ্দ করা হয় না। আঞ্চলিক বা স্থানীয় ইন্টারনেট রেজিস্ট্রি থেকে অনুমোদন ছাড়াই যে কেউ এই ঠিকানাগুলি ব্যবহার করতে পারে। প্রাইভেট আইপি ঠিকানা স্পেসগুলি মূলত আইপিভি৪ ঠিকানা ক্লান্তি বিলম্বিত করতে সহায়তা করার জন্য সংজ্ঞায়িত করা হয়েছিল। একটি প্রাইভেট আইপি ঠিকানা থেকে উদ্ভূত বা সম্বোধন করা আইপি প্যাকেট সার্বজনীন ইন্টারনেটের মাধ্যমে রুট করা যায় না।
ইন্টারনেট ইঞ্জিনিয়ারিং টাস্ক ফোর্স (আইইটিএফ) ইন্টারনেট অ্যাসাইন্ড নাম্বারস অথোরিটি (আইএএনএ)-কে নির্দেশ দিয়েছে যাতে নিম্নোক্ত আইপিভি৪ ঠিকানা পরিসর প্রাইভেট নেটওয়ার্কের জন্য সংরক্ষিত রাখতে:
এই রেঞ্জগুলিকে ছোট সাবনেটে বিভক্ত করা সাধারণ বিষয়।
লোকালহোস্ট

কম্পিউটার নেটওয়ার্কে, লোকালহোস্ট একটি হোস্টনাম যা বর্তমান কম্পিউটারকে অ্যাক্সেস করতে ব্যবহৃত হয়। এটি লুপব্যাক নেটওয়ার্ক ইন্টারফেসের মাধ্যমে হোস্টে চলমান নেটওয়ার্ক পরিষেবাগুলি অ্যাক্সেস করতে ব্যবহৃত হয়। লুপব্যাক ইন্টারফেস ব্যবহার করে যেকোনো স্থানীয় নেটওয়ার্ক ইন্টারফেস হার্ডওয়্যারকে বাইপাস করা যায়।
একটি স্থানীয় নেটওয়ার্ক ইন্টারফেসের প্রয়োজন ছাড়াই হোস্টে একটি নেটওয়ার্ক পরিষেবা চালানোর জন্য কম্পিউটারের সাথে সংযুক্ত নেটওয়ার্কগুলি থেকে পরিষেবাটি অ্যাক্সেসযোগ্য না করে স্থানীয় লুপব্যাক মেকানিজম ব্যবহার করা যেতে পারে। উদাহরণস্বরূপ, একটি স্থানীয়ভাবে ইনস্টল করা ওয়েবসাইট একটি ওয়েব ব্রাউজার থেকে ইউআরএল codice_1 এর মাধ্যমে তার হোম পেজ প্রদর্শন করতে পারে।
লোকালহোস্ট সাধারণত আইপিভি৪ লুপব্যাক ঠিকানা codice_2 এবং আইপিভি৬ লুপব্যাক ঠিকানা codice_3 এর সমাধান করে।
আইপিভি৪ নেটওয়ার্ক মানগুলি সম্পূর্ণ ঠিকানা ব্লক 127.0.0.0/8 (১ কোটি ৬০ লক্ষেরও বেশি ঠিকানা) লুপব্যাকের উদ্দেশ্যে সংরক্ষণ করে। তার মানে এই যে কোন ঠিকানায় পাঠানো প্যাকেট ফেরত দেওয়া হয়। 127.0.0.1 ঠিকানাটি হলো আইপিভি৪ লুপব্যাক ট্রাফিকের জন্য আদর্শ ঠিকানা; বাকিগুলি সমস্ত অপারেটিং সিস্টেম দ্বারা সমর্থিত নয়। এগুলোকে হোস্টে একাধিক সার্ভার অ্যাপ্লিকেশন সেট আপ করতে ব্যবহার করা যেতে পারে, সবারই একই পোর্ট নম্বরে আছে। আইপিভি৬ মান লুপব্যাকের জন্য শুধুমাত্র একটি একক ঠিকানা বরাদ্দ করে, তা হলো codice_3।
স্থানীয় হোস্ট নামের এক বা একাধিক আইপি ঠিকানার নির্ণয় সাধারণত অপারেটিং সিস্টেমের হোস্ট ফাইলে নিম্নলিখিত লাইন দ্বারা কনফিগার করা হয়:
মুক্তিযুদ্ধ পদক

মুক্তিযুদ্ধ পদক বা মুক্তিযুদ্ধ পুরস্কার বাংলাদেশ সরকার কর্তৃক প্রদত্ত বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের স্মৃতি সংরক্ষণ ও চেতনা বিকাশে ২০২১ সালের ৯ আগস্ট প্রবর্তন করা হয়। প্রতি বছর বাংলাদেশের বিজয় দিবস আগের দিন ১৫ ডিসেম্বর এই পদক প্রদান করা হবে। এই পদক জাতীয় জীবনে রাষ্ট্র কর্তৃক নির্ধারিত মুক্তিযুদ্ধের স্মৃতি সংরক্ষণ এবং চেতনা বিকাশে ব্যক্তি ও সংগঠন/সংস্থার গুরুত্বপূর্ণ অবদান ও গৌরবোজ্জ্বল ভূমিকার জন্য রাষ্ট্রীয় পর্যায়ে সম্মানিত ও উৎসাহিত করতে বাংলাদেশের নাগরিক এমন ব্যক্তি বা গোষ্ঠিকে প্রদান করা হবে। এছাড়াও ব্যক্তির পাশাপাশি জাতীয় জীবনের নির্দিষ্ট ক্ষেত্রে অনন্য উল্লেখযোগ্য অবদানের জন্য প্রতিষ্ঠানসমূহকেও এই পুরস্কার প্রদান করা হবে। 
৭টি বিভাগে এ পদক প্রদান করা হবে। প্রত্যেক পদকপ্রাপ্তদের একটি ১৮ ক্যারেট স্বর্ণ নির্মিত ২৫ গ্রাম ওজন বিশিষ্ট পদক, একটি সম্মাননাসূচক পদকের রেপ্লিকা এবং  দুই লাখ টাকা দেয়া হবে।
বাংলাদেশের মুক্তিযুদ্ধ বিষয়ক মন্ত্রণালয় পদক প্রদানের লক্ষ্যে  মনোনয়ন আহ্বান করে। পদক প্রদানের জন্য ব্যক্তির সামগ্রিক জীবনের কৃতিত্ব ও অবদানকে গুরুত্ব প্রদান করা হয়। ব্যক্তি পর্যায়ে মনোনিত ব্যক্তি বাংলাদেশের নাগরিক ও মুক্তিযুদ্ধে উল্লেখযোগ্য অবদান রাখা বিদেশি নাগরিকও এ পদকে মনোনিত হতে পারেন।
বেসরকারি সংস্থা বা প্রতিষ্ঠানের ক্ষেত্রে সরকার স্বীকৃত কোন প্রতিষ্ঠান অথবা যুদ্ধকালীন বা যুদ্ধ পরবর্তী সর্বজনবিদিত, মুক্তিযুদ্ধের চেতনা বাস্তবায়নে অগ্রণী ভূমিকা পালনে অনন্য হতে হবে।
সরকারি দপ্তর, সংস্থা বা প্রতিষ্ঠানের ক্ষেত্রে মুক্তিযুদ্ধের চেতনা বিকাশে সরাসরি অবদান রাখা মন্ত্রণালয়/বিভাগ, মন্ত্রণালয় বিভাগের অধীন দপ্তর, সংস্থা বা প্রতিষ্ঠান বিবেচিত হবে।
ক) রাষ্ট্রবিরোধী কার্যকলাপে/ফৌজদারি আইনে শাস্তিপ্রাপ্ত
খ) ফৌজদারি অপরাধে দণ্ডিত বা দেউলিয়া কোন ব্যক্তি বা প্রতিষ্ঠান
খ) মুক্তিযুদ্ধের চেতনাবিরোধী কোন ব্যক্তি বা প্রতিষ্ঠান
গ) একবার পদকপ্রাপ্ত ব্যক্তি বা প্রতিষ্ঠান পরবর্তী ১০ (দশ) বছরে একই বিষয়ে পুনরায় মনোনিত হবে না।
মুক্তিযুদ্ধ পদক প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:
১. স্বাধীনতা সংগ্রাম ও মুক্তিযুদ্ধে সংগঠনে ভূমিকা
২. সরাসরি মুক্তিযুদ্ধে অংশগ্রহণ ও বীরত্বপূর্ণ ভূমিকা পালন
৩. স্বাধীনতা পরবর্তীকালে মুক্তিযুদ্ধের চেতনা বাস্তবায়ন
৪. মুক্তিযুদ্ধ/স্বাধীনতা বিষয়ক সাহিত্য রচনা
৫. মুক্তিযুদ্ধ ভিত্তিক চলচ্চিত্র/তথ্যচিত্র/নাটক নির্মাণ/সাংস্কৃতিক কর্মকাণ্ড
৬. মুক্তিযুদ্ধ ও স্বাধীনতা বিষয়ক গবেষণা
৭. মুক্তিযুদ্ধের স্মৃতি সংরক্ষণ
এর বাইরেও সরকার কর্তৃক নির্ধারিত যে কোন ক্ষেত্র থাকতে পারে।
কল্লেশ্বর মন্দির, বাগালি

কল্লেশ্বর মন্দির () হল ভারতের কর্ণাটক রাজ্যের দাবণগেরে জেলায় হরপনহল্লি শহরের কাছে অবস্থিত বাগালি (প্রাচীন শিলালিপিতে বালগালি) গ্রামে অবস্থিত একটি হিন্দু মন্দির। খ্রিস্টীয় দশম শতাব্দীর মধ্যভাগে রাষ্ট্রকূট শাসনকালে মন্দিরটির নির্মাণকার্য শুরু হয় এবং তারপর পশ্চিম চালুক্য রাজা দ্বিতীয় তৈলপের শাসনকালে ৯৮৭ খ্রিস্টাব্দ নাগাদ এই মন্দিরের নির্মাণকার্য সমাপ্ত হয়। মন্দিরটি নির্মাণ করেছিলেন দুগ্গিময় নামে এক ব্যক্তি। মন্দিরটিতে ছত্রিশটি প্রাচীন কন্নড় শিলালিপি রক্ষিত আছে, যেগুলি উৎকীর্ণ হয়েছিল দশম ও একাদশ শতাব্দীতে। বর্তমানে মন্দিরটি ভারতীয় পুরাতত্ত্ব সর্বেক্ষণের দ্বারা সংরক্ষিত জাতীয় গুরুত্বসম্পন্ন স্মারকগুলির অন্যতম।
আঘাত (১৯৮৬-এর চলচ্চিত্র)

আঘাত মজিবর রহমান পরিচালিত ১৯৮৬ সালের বাংলাদেশী নাট্যধর্মী চলচ্চিত্র। এঞ্জেল মুভিজের ব্যানারে নির্মিত ও পরিবেশিত চলচ্চিত্রটির চিত্রনাট্য লিখেছেন পরিচালক মজিবর নিজেই। এতে শ্রেষ্ঠাংশে অভিনয় করেন আলমগীর, রোজিনা, গোলাম মুস্তাফা প্রমুখ।
চলচ্চিত্রটি ১৯৮৬ সালের ১৫ই আগস্ট বাংলাদেশে মুক্তি পায়। এটি ১১তম জাতীয় চলচ্চিত্র পুরস্কারে শ্রেষ্ঠ সম্পাদক বিভাগে একটি পুরস্কার লাভ করে।
"আঘাত" চলচ্চিত্রটির সুরারোপ করেছেন আলাউদ্দিন আলী।
গড় নাসিমপুর

গড় নাসিমপুর হল একটি জনপ্রিয় বাংলা চলচ্চিত্র যা পরিচালনা করেন অজিত লাহিড়ী। এই চলচ্চিত্রটিতে চিত্রনাট্যকার এবং কাহিনী লিখেছিলেন বারীন্দ্রনাথ দাশ। এই চলচ্চিত্রটি ১৯৬৮ সালে শ্যাডো প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, বিশ্বজিৎ চ্যাটার্জী, মাধবী মুখোপাধ্যায়, রুমা গুহঠাকুরতা।
এই গল্পটি ১৬৫১ সালের পটভূমিতে চিত্রিত হয়েছিল যখন সম্রাট ছিলেন শাহজাহান এবং বাংলার সুবেদার ছিলেন শাহজাদা সুজা। কিন্তু অনেকে রাজা হওয়ার জন্য ষড়যন্ত্র করেছিল। ইতোমধ্যে শাহজাদা আওরেঙ্গজেব গোলকুণ্ডার রাজার সাথে মিলিত হয়েছেন। সুজা নাসিমপুরের রাজা ইন্দ্রনারায়ণকে বিশেষভাবে পছন্দ করতেন তবে ষড়যন্ত্রকারী হিসাবে তিনি তার খুব ঘনিষ্ঠ বন্ধু উমাকান্ত রায়ের এলাকা দখল করেছিলেন। দেবকান্ত রায়ের ছেলে উমাকান্ত তিনি এখনও ইন্দ্রনারায়ণের সঙ্গে থাকেন। একদিন তিনি একটি ডাকাত দলের প্রধান ভুজঙ্গ হালদার তার সাথে দেখা করেন। নাসিমপুরের রাজকন্যা উত্তরার সাথে বাসুদেবকে দেখা করতে বাঁধা দেন তাঁর দেওয়ান। কিন্তু উত্তরা বাসুদেবকে ভালোবাসে, সে তাকে বলেছিল যে তার কার্যক্রম তার কাছে গ্রহণযোগ্য নয়। অবশেষে মীর জুমলা শাহজাদা আওরঙ্গজেবকে সাহায্য করেন এবং বাসুদেব মীর জুমলার সঙ্গে একটি ষড়যন্ত্র করেন। কিন্তু উমাকান্ত সব ষড়যন্ত্র উন্মোচন করে তারপর উত্তরার সাথে পুনরায় মিলিত হয়।